  Майя Бывальцева 19-тӥ коньывуонлы Удмуртиын 278 сюрс 574 адями пуэдлы пумит прививка пуктӥз, со чакламезлэсь 36,2 процент но элькунын вань улӥсьёслэн 18,6 процентэз луэ, ивортӥз Роспотребнадзорлэн улосвылъя управлениезлэн пресс-службаез. Прививка пуктэмъёс пӧлын 90 сюрс нылпиос но 1 сюрс 823 секытэн нылкышноос Та нуналъёсы Удмуртие пиналъёслы «Совигрипп» вакциналэн эшшо 120 сюрс 164 дозаез вуиз. Кылем арня ӵоже, 12-18 коньывуонэ, элькунын паласькись лек вирус инфекциен (ОРВИ) 12 сюрс 849 адями черлаз, соос пӧлын 14 аресозь 6 сюрс 295 пиналъёс. Ижкарын эмъяськонниосы 6 сюрс пала адями вазиськиз. Улосвылъя черламъёслэн лыдзы эпидеми гожез 13,3 процентлы ортчиз. Гриппен висисьёс та дырлы пусйымтэ. Роспотрбенадзорысь ӧнерчиос тодэ вайыто, пуэдэз алонын вакцинаци тужгес пайдалыко амал луэ. Со туэ вӧлмем вань вирусъёслэсь уте.  Тодэ вайытом, 2020-тӥ арын Удмуртиын 900 сюрс пала адямилы пуэдлы пумит прививка пуктыны малпало.  Тегъёс: Тазалык Ижкар Роспотребнадзор Удмуртия пуэд тазалыкезутён прививка  